Περιεχόμενα
Δείκτης 🔎︎

# Περί κεφαλίδων και υποσέλιδων

Οι κεφαλίδες και τα υποσέλιδα είναι περιοχές στο πάνω και κάτω περιθώριο της σελίδας, όπου μπορείτε να προσθέσετε κείμενο ή γραφικά αντικείμενα. Οι κεφαλίδες και τα υποσέλιδα προστίθενται στην τρέχουσα τεχνοτροπία σελίδας. Όλες οι σελίδες με την ίδια τεχνοτροπία έχουν αυτόματα τις ίδιες κεφαλίδες και υποσέλιδα. Μπορείτε να εισάγετε Πεδία, όπως αριθμούς σελίδων και επικεφαλίδες κεφαλαίων, σε κεφαλίδες και υποσέλιδα σε ένα έγγραφο κειμένου.

Η τεχνοτροπία σελίδας για την τρέχουσα σελίδα εμφανίζεται στη Γραμμή κατάστασης.

- Για να προσθέσετε μια κεφαλίδα σε μια σελίδα, επιλέξτε Εισαγωγή - Κεφαλίδα και υποσέλιδο - Κεφαλίδα και ύστερα επιλέξτε την τεχνοτροπία σελίδας για την τρέχουσα σελίδα από το υπομενού.

- Για να προσθέσετε ένα υποσέλιδο σε μια σελίδα, επιλέξτε Εισαγωγή - Κεφαλίδα και υποσέλιδο - Υποσέλιδο και ύστερα επιλέξτε την τεχνοτροπία σελίδας για την τρέχουσα σελίδα από το υπομενού.

- Μπορείτε επίσης να επιλέξετε Μορφή - Σελίδα, να πατήσετε στην καρτέλα Κεφαλίδα ή Υποσέλιδο και ύστερα να επιλέξετε Ενεργοποίηση κεφαλίδας ή Ενεργοποίηση υποσέλιδου. Αποεπιλέξτε το πεδίο ελέγχου Ίδιο περιεχόμενο αριστερά/δεξιά αν θέλετε να καθορίσετε διαφορετικές κεφαλίδες και υποσέλιδα για τις άρτιες και τις περιττές σελίδες.

- Για να έχετε διαφορετικά περιεχόμενα στις κεφαλίδες ή στα υποσέλιδα στο έγγραφό σας, πρέπει να τα προσθέσετε σε διαφορετικές Τεχνοτροπίες σελίδας και να εφαρμόσετε τις τεχνοτροπίες στις σελίδες όπου επιθυμείτε να εμφανίζονται οι κεφαλίδες ή τα υποσέλιδα.

## Κεφαλίδες και υποσέλιδα σε έγγραφα HTML

Ορισμένες από τις επιλογές κεφαλίδων και υποσέλιδων είναι επίσης διαθέσιμες για έγγραφα HTML. Οι κεφαλίδες και τα υποσέλιδα δεν υποστηρίζονται από την HTML αλλά εξάγονται με ειδικές ετικέτες, έτσι ώστε να μπορούν να προβληθούν σε ένα πρόγραμμα περιήγησης. Οι κεφαλίδες και τα υποσέλιδα εξάγονται σε έγγραφα HTML μόνο αν ενεργοποιηθούν σε λειτουργία διάταξης ιστού. Όταν ανοίξετε ξανά το έγγραφο στο LibreOffice, οι κεφαλίδες και τα υποσέλιδα εμφανίζονται σωστά, μαζί με τα πεδία που έχετε εισάγει.

Σχετικά θέματα

Δημιουργία τεχνοτροπίας σελίδας με βάση την τρέχουσα σελίδα

Καθορισμός διαφορετικών κεφαλίδων και υποσέλιδων

Εισαγωγή ονόματος κεφαλαίου και αρίθμησης σε κεφαλίδα ή υποσέλιδο

Μορφοποίηση κεφαλίδων ή υποσέλιδων

Τεχνοτροπίες σελίδας