Περιεχόμενα
Δείκτης 🔎︎

# Εισαγωγή στηλών βάσης δεδομένων

Εισάγει όλα τα πεδία της σημασμένης εγγραφής μέσα στο τρέχον έγγραφο στη θέση του δρομέα. Το εικονίδιο είναι ορατό μόνο αν το τρέχον έγγραφο είναι ένα έγγραφο κειμένου ή ένα έγγραφο πίνακα.

Δεδομένα σε κείμενο

Στη περιήγηση προέλευσης δεδομένων, επιλέξτε την εγγραφή που θέλετε να εισάγετε μέσα στο έγγραφο και μετά πατήστε στο εικονίδιο Δεδομένα σε κείμενο. Η εγγραφή εισάγεται μέσα στο έγγραφο στην θέση του δρομέα, με τα περιεχόμενα κάθε μεμονωμένου πεδίου της εγγραφής να αντιγράφονται σε μια στήλη του πίνακα. Μπορείτε επίσης να επιλέξετε πολλαπλές εγγραφές και να τις μεταφέρετε μέσα σε ένα έγγραφο πατώντας στο εικονίδιο Δεδομένα σε κείμενο . Κάθε μεμονωμένη εγγραφή γράφεται μετά σε μια νέα γραμμή.

Στη περιήγηση προέλευσης δεδομένων, επιλέξτε τις εγγραφές που θέλετε να εισάγετε μέσα στο έγγραφο και μετά κάντε κλικ στο εικονίδιο Δεδομένα σε κείμενο, ή μετακινήστε και αποθέστε δεδομένα από το πρόγραμμα ανάγνωσης δεδομένων προέλευσης μέσα στο έγγραφο. Αυτό ανοίγει το διάλογο Εισαγωγή στηλών βάσης δεδομένων . Επιλέξτε αν τα δεδομένα πρέπει να εισαχθούν ως ένας πίνακας, ως πεδία ή ως κείμενο.

Οι προτιμήσεις που ρυθμίζετε στο διάλογο Εισαγωγή στηλών βάσης δεδομένων αποθηκεύονται και θα είναι ενεργές μέχρι την επόμενη φορά που θα κληθεί ο διάλογος. Αυτή η διαδικασία αποθήκευσης είναι ανεξάρτητη από τη βάση δεδομένων και μπορεί να καταγράψει τις προτιμήσεις για 5 το πολύ βάσεις δεδομένων.

Αν ένα δεδομένο εισάγεται μέσα στο έγγραφο ως πίνακας, οι ιδιότητες του πίνακα δεν αποθηκεύονται μαζί με τα δεδομένα στο έγγραφο. Αν επιλέξετε τη λειτουργία Αυτόματη Μορφοποίηση για τη μορφοποίηση του πίνακα, το LibreOffice θα σημειώσει το όνομα του προτύπου μορφής. Αυτό το πρότυπο θα χρησιμοποιείται μετά αυτόματα αν εισάγετε πάλι δεδομένα ως πίνακα, εκτός κι αν οι προτιμήσεις έχουν αλλάξει.