Περιεχόμενα
Δείκτης 🔎︎

# Αρίθμηση κεφαλαίου

Καθορίζει το σχήμα αρίθμησης και τη μορφή διάρθρωσης για αρίθμηση κεφαλαίου στο τρέχον έγγραφο.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Αρίθμηση κεφαλαίου

Η αρίθμηση κεφαλαίου επιτυγχάνεται εκχωρώντας τεχνοτροπίες παραγράφου σε επίπεδα διάρθρωσης και αριθμητικό σχήμα για κάθε επίπεδο διάρθρωσης. Από προεπιλογή, οι τεχνοτροπίες παραγράφου "επικεφαλίδα" (1-10) εκχωρούνται στα αντίστοιχα επίπεδα διάρθρωσης (1-10). Μπορείτε να χρησιμοποιήσετε τον διάλογο για να εκχωρήσετε διαφορετική τεχνοτροπία παραγράφου σε επίπεδο διάρθρωσης.

Εάν θέλετε αριθμημένες επικεφαλίδες, επιλέξτε Εργαλεία - Αρίθμηση κεφαλαίου. Αυτή η εντολή ανοίγει τον διάλογο όπου μπορούν να αποδοθούν σχήματα αρίθμησης στις χρησιμοποιούμενες τεχνοτροπίες παραγράφων επικεφαλίδων. Μην χρησιμοποιήσετε το εικονίδιο Εναλλαγή διαταγμένου καταλόγου στη Γραμμή μορφοποίησης, ή στον διάλογο Μορφή - Κουκκίδες και αρίθμηση.

## Αρίθμηση

Καθορίζει τη μορφή των αριθμών και την ιεραρχία για την αρίθμηση κεφαλαίων στο τρέχον έγγραφο.

## Θέση

Ορισμός εσοχής, απόστασης και επιλογών στοίχισης για αριθμητικά σύμβολα, όπως αριθμοί ή κουκκίδες σε διαταγμένουκαι αδιάτακτους καταλόγους.

### Φόρτωση/Αποθήκευση

Αποθηκεύει ή φορτώνει μια μορφή αρίθμησης κεφαλαίου. Μια αποθηκευμένη μορφή αρίθμησης κεφαλαίου διατίθεται για φόρτωση σε άλλα έγγραφα κειμένου.

Το πλήκτρο Φόρτωση/Αποθήκευση είναι διαθέσιμο μόνο για αρίθμηση κεφαλαίου. Χρησιμοποιήστε τις τεχνοτροπίες καταλόγου για να αποθηκεύσετε μορφοποιήσεις διαταγμένων και αδιάτακτων καταλόγων.

### Άτίτλο 1 - 9

Επιλέξτε μια προκαθορισμένη μορφή αρίθμησης. Αποθηκεύστε τις δικές σας προκαθορισμένες μορφές αρίθμησης χρησιμοποιώντας το Αποθήκευση ως.

### Αποθήκευση ως

Ανοίγει έναν διάλογο, όπου μπορείτε να αποθηκεύσετε την τρέχουσα αρίθμηση και τις ρυθμίσεις θέσης για όλα τα επίπεδα. Οι αποθηκευμένες ρυθμίσεις είναι διαθέσιμες για φόρτωση σε άλλα έγγραφα.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.